شه‌فه‌ق نيوز/ له‌ ئه‌نجام ته‌قينه‌وه‌ى بارهه‌ڵگريگ سوزه‌مه‌نى له‌ دويرى سه‌دان مه‌تر له‌ ته‌ياره‌خانه‌ى ناوده‌وڵه‌تى نيامى 55 كه‌س گيان له‌ده‌سدان.
له‌ى باوه‌ته‌و، قسه‌كه‌ر وه‌ناو وه‌زاره‌ت ناوخوه‌يى نه‌يجه‌رى وت له‌و ته‌قينه‌وه‌ 55 كه‌س گيان له‌ده‌سدانه‌و 36 كه‌سيش زه‌خمدار بوينه‌و باس له‌وه‌يش كرد ته‌رك بڕيگ له‌و قوربانيه‌يليشه‌ وه‌ ته‌واوى سزيانه‌.
جى باسه‌، وه‌ گووره‌ى شايه‌تحاڵه‌يل ئه‌و بارهه‌ڵگر سوزه‌مه‌نيه‌ له‌بان هێڵ شه‌مه‌نده‌فه‌ر قه‌ڵبه‌و بويه‌ له‌وه‌ختيگ له‌ شاره‌گه‌ ده‌رچيه‌و ده‌رئه‌نجاميش ئه‌و ته‌قينه‌وه‌ روێداگه‌.
